Folketing
2012-01-19

Det er stærkt beklageligt, at vi er en situation, hvor det er svært at skaffe nye arbejdspladser. Det er stærkt beklageligt, at der blev ført en politik, der gjorde, at lønkonkurrenceevnen gik fuldstændig grassat, og at vi har mistet rigtig, rigtig mange arbejdspladser, som vi ikke havde behøvet at miste. Det er jo ikke en naturlov. Det sker på grund af nogle vilkår, der var til stede under VK-regeringen i 00'erne. Vi er i den nye regering opsat på at skabe nye arbejdspladser og øge arbejdsudbuddet, og det vil ske, men det forhindrer os ikke i, at vi tager ideer fra Forebyggelseskommissionen og prøver at forbedre sundheden i Danmark via brugen af afgifter.